બારડોલીના ટાઉન હૉલ પાસે ખાડીમાં પાઇપ નાંખતી વખતે વીજ કરંટથી મજૂરના મોતની ઘટનામાં એજન્સી અને પાલિકાના જવાબદાર અધિકારીને છાવરવામાં આવી રહ્યા હોવાનું જાણવા મળી રહ્યું છે. સમગ્ર ઘટના દરમ્યાન કોન્ટ્રાકટર બ્રિજેશ પટેલ અને પાલિકાના જવાબદાર ઈજનેર સ્થળ પર હાજર હોય કે પછી ગેરહાજર હોય તો પણ તેમની મોટી બેદરકારી ગણી શકાય એમ હોવા છતાં તેઓને જવાબદાર ગણવામાં કેમ નથી આવ્યા તે સામે પણ અનેક પ્રશ્નો ઉઠી રહ્યા છે. જગ્યા ભયજનક હોવા છતાં તકેદારી રાખવાની જગ્યાએ પાલિકા અને કોન્ટ્રાક્ટરે તકેદારી નહીં રાખી હોવાનું પણ બહાર આવી રહ્યું છે.